OpenLLM-France/wikimedia huggingface dataset:
# Luxenburgoko Museoa

Luxenburgoko Museoa (frantsesez: Musée du Luxembourg) (/myze dy lyksɑ̃buːʁ/ ahoskatuta) Parisko 6. barrutian kokatuta dagoen erakundea da,19 rue de Vaugirarden. 1750ean sortua, hasiera batean arte-museoa zen, Luxenburgoko Jauregiaren ekialdeko aldean. 1818an arte garaikidearen lehen museoa bihurtu zen. 1884an gaur egungo eraikinera eraman zuten, jauregiaren antzinako negutegira alegia. 2000. urtean Kultura Ministerioak eta Frantziako Senatuak hartu zuten haren ardura. Geroztik bolada baterako erakusketak antolatzen ditu. 2010. urtetik Réunion des Musées Nationaux sarean dago.

## Erreferentziak

* ↑ Ochterbeck, Cynthia Clayton, argitaratzailea (2009). The Green Guide Paris. Greenville, South Carolina: Michelin Maps and Guides. ISBN 9781906261375, 202 or.

## Kanpo estekak

* (Frantsesez):Museoaren webgune ofiziala.
* Datuak: Q1411180
* Multimedia: Musée du Luxembourg / Q1411180
# Luxenburgoko Sari Nagusia

Luxenburgoko Sari Nagusia Alemanian dagoen Nürburgring zirkuituan ospatzen zen 1 Formulako lasterketa zen, 1997 eta 1998ean egin zena.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 1997 | Nürburgring | Jacques Villeneuve | Jean Alesi | Heinz-Harald Frentzen |
| 1998 | Nürburgring | Mika Häkkinen | Michael Schumacher | David Coulthard |
| Ez da gehiago antolatua izan (1998-?) |||||

## Kanpo estekak

* Datuak: Q8069
# Magny-lès-Jussey

Magny-lès-Jussey Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 93 biztanle zituen.

## Demografia
### Biztanleria

2007an Magny-lès-Jussey udalerrian erroldatutako biztanleak 93 ziren. Familiak 44 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 24 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 80 etxebizitza zeuden, 44 familiaren etxebizitza nagusia ziren, 29 bigarren erresidentzia ziren eta 7 hutsik zeuden. 77 etxeak ziren eta 3 apartamentuak ziren. 44 etxebizitza nagusietatik 42 bere jabearen bizilekua ziren, 1 alokairuan okupaturik zegoen eta 1 doan lagata zegoen; 1ek gela bat zuen, 2 etxek bi zituzten, 4 etxek hiru zituzten, 11 etxek lau zituzten eta 26 etxek bost zituzten. 35 etxek euren parking plaza propioa zuten azpian. 20 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Magny-lès-Jussey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 8 |
| 0 | 85-89 | 4 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 4 | 65-69 | 4 |
| 4 | 60-64 | 4 |
| 4 | 55-59 | 8 |
| 0 | 50-54 | 0 |
| 16 | 45-49 | 4 |
| 4 | 40-44 | 8 |
| 0 | 35-39 | 4 |
| 0 | 30-34 | 0 |
| 4 | 25-29 | 8 |
| 0 | 20-24 | 0 |
| 0 | 15-19 | 16 |
| 0 | 10-14 | 8 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 55 ziren, horien artean 47 aktiboak ziren eta 8 inaktiboak ziren. 47 pertsona aktiboetatik 44 lanean zeuden (23 gizon eta 21 emakume) eta 3 langabezian zeuden (1 gizon eta 2 emakume). 8 pertsona inaktiboetatik 5 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 eraikuntza enpresak ziren eta 1 zerbitzu enpresa zen.
2009an zeuden norbanakoentzako 2 zerbitzu publikoetatik, 1 igeltseroa zen eta 1 iturgina.
2000. urtean Magny-lès-Jussey udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q628646
* Multimedia: Magny-lès-Jussey / Q628646
# Manuel Ziarsolo

Manuel Ziarsolo Gironella, Abeletxe (Bilbo, Bizkaia, 1902ko urtarrilaren 1a - ib., 1987ko irailaren 18a) euskal idazlea izan zen.

## Bizitza

Kirikiñoren babespean hasi zen euskaraz idazten, Euzkadi egunkarian. Eguna egunkariko zuzendaria izan zen gerra garaian. Bestalde, Ekin, Euzko, Gudari, Erri, Jagi-Jagi, Bizkaitarra, Anaitasuna eta Euzko-Gogoa agerkarietan eman zituen argitara lan aipagarrienak, eta Zeruko Argia aldizkariko Gazi-gezak umorezko atalaren egilea izan zen; 1976an, ipuin haiek bildu eta argitara eman zituen. 1956an, Eguberri-aizeak antzerki-lanari esker (Pedro Ignazio Barrutiaren Acto para la noche buena obraren egokitzapena) jaso zuen antzerki-saria. Ziarsolorenak dira, halaber, Bertsolari sariketa eta Gogozar Berbizkunde goizean antzezlanak. Antzezlan ugari utzi zuen argitaratu gabe. Euskaltzain urgazlea izan zen.

## Lanak
### Narrazioa

* Gazi-gezak (1975, Edili)

### Antzezlanak

Ekitaldi batekoak gehienak:
* Eguberri-aizeak, 1956, Egan
* Bertsolari sariketa, 1959
* Gogozar Berbizkunde goizian, 1959
* Afal orduan
* Agur Donibane
* Artzaiñaren ametsa
* Atsoa gaztetu bear dogu
* Bermioko portuan
* Eztegu ta erdi
* Gabon gabonetan
* Gogozar Berbizkunde goizean
* Goiz otoia
* Jai arratsalde baten
* Jai-aurrekoa
* Katalin Errotako
* Parisen gogo txarrez
* Saku jantzia
* Sorgiñak Etxaburun

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Manuel Ziarsolo literaturaren zubitegian
* Manu Ziarsolo "Abeletxe" (1902-1987): "Eguna", Bidegileak 11/4
* Datuak: Q12262999
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Manuel de Arriaga

Manuel José de Arriaga Brum da Silveira e Peyrelongue (Horta, Portugal, 1840ko uztailaren 8a - Lisboa, Portugal, 1917ko martxoaren 5a) portugaldar abokatu, irakasle, idazle eta politikaria izan zen. 1911ko abuztuaren 24an Portugalgo historiako lehen presidente hautatua bihurtu zen, Teófilo Bragaren Behin-behineko Gobernuari jarraipena emanez. 1915eko maiatzaren 29ra arte egon zen agintean, dimisioa aurkeztera behartu zutenera arte. Teófilo Bragak ordeztu zuen karguan legegintzaldia agortu arte.

## Kanpo estekak

* Datuak: Q286764
* Multimedia: Manuel de Arriaga / Q286764
# Manuel de Falla

Manuel de Falla y Matheu (Cadiz, 1876ko azaroaren 23a - Alta Gracia, Cordoba, Argentina, 1946ko azaroaren 14a) musikagile espainiarra izan zen. Espainiako nazionalismo musikalaren bultzatzaile nagusietakoa izan zen, Isaac Albeniz eta Enrique Granadosekin batera.
Rosa García Ascort konposagileak (1906-2002) berarekin ikasi zuen.
Beste askoren artean, El amor brujo eta El sombrero de tres picos lan ezagunen egilea da.
Madrilen, Parisen eta Granadan ere bizi izan zen. 1939ko irailaren 28an Argentinara erbesteratu zen, Espainiako Gerra Zibilaren ondoren. Han hil zen.

## Lan hautatuak
### Lan eszenikoak

* Los amores de la Inés, zarzuela (1901-1902)
* Bizitza laburra, drama lirikoa (1904-1913)
* Amodio sorgina (1915)
* Korregidorea eta errotaria (1916-1917)
* Hiru puntako kapela, balleta (1917-1919)
* Fuego fatuo (1918-1919)
* Maese Pedroren erretaula, opera (1919-1923)
* El gran teatro del mundo (1927)
* Atlántida (1927-1946)

### Orkestrarako lanak

* Espainiako lorategietako gauak (1909-1916)
* Amodio sorgina, orkestrarako bertsioa (1915-1916)
* Hiru puntako kapela, 1. suitea (1919-1921)
* Hiru puntako kapela, 2. suitea (1919-1921)

### Ahots musika

* Zazpi herri-kanta espainiar (1914)
* Balada de Mallorca (1933)

### Ganbera musika

* Romanza para violonchelo y piano (1898)
* Fanfare pour une fête (1921)

### Instrumentu bakarlarirako lanak

* Serenata andaluza, pianorako (1900)
* Allegro de concierto, pianorako (1903-1904).
* Fantasia betikoa, pianorako (1919)

### Egokitutako obrak

* Prélude à l'après-midi d'un faune (1924). Jatorrizko egilea: Claude Debussy
* Romance de Granada: qué es de ti, desconsolado (1939). Jatorrizko egilea: Juan del Encina

## Kanpo loturak

* Egileari buruzko webgunea
* Datuak: Q193283
* Multimedia: Manuel de Falla / Q193283
# Manuel de Landa

Manuel de Landa (Mexiko Hiria, 1952) New Yorken bizi den idazle, artista eta filosofo mexikarra da, diziplina anitzeko lan oso anitza eta apartekoa duena. Asko idatzi du dinamika ez-lineala, auto-antolaketa teoriak, bizitza eta adimen artifiziala (AI), kaosaren teoria, arkitektura eta zientziaren historiari buruz. Gaur egun, De Landa irakaslea da New Yorkeko Columbia Unibertsitateako Graduate School-en arkitektura arloan eta Gilles Deleuze Katedra Saas-Fee-ko (Suitza) Europako Graduondoko Eskolan. 1975ean New Yorkera joan zen bizitzera eta bertan zinema zuzendaria izan zen. 1980an informatikarekin interesatu zen, programatzaile aitzindaria izan zen eta arte digitala egin zuen, zibernetikaren alorreko teorialari nagusienetako bat bihurtuz. Bere lan intelektualaren zati handi bat Gilles Deleuze filosofo frantsesaren filosofia konplexutasunaren eta informazioaren teoriaren egungo zientziekin koordinatzean izan da errealitatearen ezagutzaren ikuspegi errealista eta materialista eskaintzeko, elkarketaren teoria orokor baten bidez. 30 urte daramatza lan horretan..

## Erreferentziak

* ↑ «Manuel DeLanda - The European Graduate School» web.archive.org 2019-03-30.
* ↑ «Manuel De Landa | Pratt Institute» www.pratt.edu.
* ↑ «Graduate Architecture | Weitzman School» www.design.upenn.edu.
* ↑ «Manuel DeLanda | Princeton University School of Architecture» soa.princeton.edu.

## Kanpo estekak

* Manuel De Landa @ European Graduate School (Ingelesez)
* Bideo-ikasgaiak @ European Graduate School (Ingelesez)
* Ekonomia Globalaren Merkatuak eta Anti-Merkatuak(Ingelesez)
* Egilearen bibliografia (Ingelesez)
* Ingurune birtualak intuizio-sintetizatzaile gisa (Ingelesez)
* 1000 urte gerra: CTheory-ri elkarrizketa (Ingelesez)
* Datuak: Q556699
# Manuel de Mendiburu

Manuel de Mendiburu (1805-1885) Liman jaiotako Peruko estatu-gizon eta historialaria izan zen.
San Markos Unibertsitatean ikasi zuen. Independentziaren aldeko mugimendua Perura iritsi zenean, armada abertzalean sartu zen koloreko sarjentu gisa 1821ean. Teniente gisa hainbat gudutan nabarmendu zen, eta espainiarrek harrapatu zuten. Gerra amaitu ondoren kapitain egin zuten (1830) eta 1851rako jeneral mailara iritsi zen. Hainbat rol bete zituen bere ibilbide politiko luze eta aktiboan. 1831n misio berezietara bidali zuten Brasilera eta Espainiara. 1834tik 1870era gobernu-zerbitzuan aritu zen, hainbat departamentutako prefet karguak segidan betez; Gobernu, Ogasuna, Kanpo Harremanak eta Gerra eta Itsasoko sailak edukitzea; Kongresuan diputatu, Asanblada Konstituziogileko presidenteorde eta Peruko ministro Ingalaterran, Bolivian eta Txilen .
1870ean Limako Arte eta Lanbide Eskolako arduradun jarri zuten. Limako Artxibo Nazionala antolatu zuen, bere Diccionario histórico-biográfico del Perú (1874-85) obra monumentala gordetzen duena. Argitalpena ezinbestekoa da Peruko historia aztertzeko, batez ere garai kolonialean.
Miguel de Cervantes Liburutegi Birtualean digitalizatutako bi liburuki daude eskuragarri.

## Erreferentziak

* ↑ «Ministerio de Economía y Finanzas - Histórico - Relación de Ministros» www.mef.gob.pe.
* ↑ Mendiburu, Manuel de. (1874). Diccionario histórico-biográfico del Perú. Tomo 1. .

## Kanpo estekak

* Datuak: Q6752988
* Multimedia: Manuel de Mendiburu / Q6752988
# Manuel Zañartu Zañartu

Manuel Arístides Zañartu Zañartu (Concepción, 1840 – Santiago, 1892ko abuztuaren 29a) abokatu eta politikari txiletar liberala izan zen. Miguel José Zañartu Santa Maríaren eta Juana de Mata Zañartu Arrauren semea. María Rosa Prieto del Ríorekin ezkondu zen.

## Jarduera profesionalak

Bere jaioterriko Concepción Lizeoan ikasi zuen, Institutu Nazionalean humanitate ikasketak egin zituen. Ondoren, Txileko Unibertsitateko Zuzenbide Fakultatean sartu zen, eta 1866ko maiatzean abokatu zin egin zuen.
Bere lanbidean denbora gutxian aritu zen. Enpresaria eta politikaria zen. Prentsarekin ere kolaboratu zuen " La Reforma " ( 1869 ) egunkaria idazten, non bere garaiko doktrina ekonomiko originalak eta aurreratuak eman zituen ezagutzera. Aldi berean lan egin zuen Dichatoko ikatz meategien erauzketan eta Itata ibaiaren hegoaldeko sektorearen nekazaritza garapenean, Colicheu baserrian. Sektore horietako biztanleria egungo Cabrero osatzera etorri ziren, gaur egun komuneko lizeo nagusiak bere izena daraman tokian, eta hiriguneko kale batek ere bere izena du.

## Jarduera politikoak

Alderdi Liberal Demokratako kidea, José Manuel Balmacedak deitu zuen kabinetean Ogasun ministro izateko (1891ko maiatzaren 20tik uztailaren 29ra).
Presidenteorde gisa, Manuel Baquedano jeneralari (Balmaceda presidentea bota zuen) eman zion nazioaren agintea 1891ko gerra zibila amaitu zenean.
Concepción eta Lautaroko diputatu hautatua (1891 – 1894), oraingoan Ogasun eta Industriako batzorde iraunkorreko kide izanik.
1892ko abuztuan bere legegintzaldi agintaldia amaitu baino lehen hil zen.

## Erreferentziak

* ↑ «Reseña Biográfica Parlamentaria, Manuel Zañartu Zañartu» Biblioteca del Congreso Nacional.

## Kanpo estekak

* Datuak: Q16598951
# Manuel Zelaya

Manuel Zelaya Rosales (Catacamas, Olancho, 1952ko irailaren 20a) hondurastar politikaria da. Hondurasko presidente bihurtu zen 2005eko hauteskundeak irabazi ondoren, baina 2009ko ekainaren 28an armadako hainbat soldaduk atxilotu eta Costa Ricara kanporatu zuten.
Zelaya presidente gisa jardun zuen erbestean, eta Brasilgo enbaxadan egon zen Tegucigalpan 2009ko irailaren 22tik aurrera, ezkutuan herrialdera itzuli ostean. 2010eko urtarrilaren 27an, herrialdea utzi zuen Dominikar Errepublikara Porfirio Lobo Sosa presidente berriak sinatutako ibiltzeko baimen baten bidez.
2011ko maiatzaren 28an, Zelaya Hondurasera itzuli zen ia bi urteren ondoren, oraingoan bere bizitza politikoa bertan jarraitzeko. Partido Libertad y Refundación sortu zuen, 2013ko eta 2017ko hauteskundeetan Alderdi Liberala tradizionala gainditu zuena. Alderdi politiko horren presidente gisa aritzen da.
Manuel Zelaya Xiomara Castro egungo presidente Konstituzionalaren ezkontidea da. Aurretik Hondurasko Gizarte Inbertsio Funtseko zuzendaria izan zen. Hondurasko Lehen Jaun kargua betetzen duen lehen gizona da.

## Erreferentziak

* ↑ Greba orokorrerako deia egin dute Zelayaren jarraitzaileek, berria.eus

## Kanpo estekak

* Datuak: Q191060
* Multimedia: Manuel Zelaya / Q191060
# Manuel de Mendívil

Manuel de Mendívil y Elío (Madril, 1874ko azaroaren 4a - Donostia, 1942ko apirilaren 5a) idazle, militar eta politikari kontserbadore espainiarra izan zen. Espainiako Gerra Zibilean Ginea Espainiarraren Gobernadore frankista izan zen.

# Biografia

Itsas Armadan kargu desberdinak bete zituen. 1893an Asturias fragatan ibili zen. Ondoren erregearen Giralda Iotan egon zen. Itsas Tenienta bezala batzorde batekin Europako estatu desberdinetan egon zen Espainiarako itsaspekoak erosteko asmoz. Armadaren irakaskuntzan aritu zen. Rosario Martínez de Irujo y Caro del Alcázar y Szechenyi-rekin ezkondu zen. Revista General de la Marina aldizkariaren zuzendaria izan zen. 1931an erreserbara pasa zen. Espainiako Gerra Zibilean, 1936tik 1937ra, behin Gineako kolonian borrokak bukatuta, Gobernadorea izendatu zuten. 1942an Donostian hil zen.

## Obra

Aldizkari askotan idatzi zuen: Alrededor del Mundo (zuzendaria izan zen), Revista General de la Marina (zuzendaria ere), Blanco y Negro... Los Contemporáneos literatura bilduma ere zuzendu zuen. Bere lan ezagunenak, bestetik, hauek dira:
* Sara La Loca (1909)
* Mar de ojo (1910)
* La crueldad del amor (1910)
* Sombras (viajes novelescos) (1910)
* La última etapa (1911)
* Países de niebla (viajes novelescos) (1911)
* El ocaso de los reyes (1911)
* El encanto de la sirena (1912)
* Amor, eterno amor (1912)
* Historia de muchas vidas (1913)
* Viaje sentimental (1918)
* Méndez Núñez, el héroe del Callao (1930). Casto Méndez Núñez mariñelaren biografia da.

## Kanpo loturak

* Datuak: Q50820471
* Multimedia: Manuel de Mendívil / Q50820471
# Marcial Valladares Núñez

Marcial Valladares Núñez (A Estrada, Pontevedra, 1821eko ekainaren 10a - 1903ko maiatzaren 20a) galizierazko poeta eta eleberrigile nabarmena izan zen, kazetaria izateaz gain.
Rexurdimento garaiko egilerik nabarmenetakoa izan zen, Rosalia de Castro eta enparauekin batera.
Dia das Letras Galegas dedikatu zioten 1970ean.

## Hiztegia

Galiziera eta gaztelania arteko hiztegi baten egilea izan zen, 11.000 hitz jasoz 1850 eta 1884 artean, horretarako gehienez herri literaturatik hartutako 240 kantiga eta 460 prosazko testu erabiliz.

## Literatura

Lehendabiziko olerkien artean Suidades dugu, eta honen ondoren A fonte do Pico Sacro, A castañeira en Santiago eta Vilancosta abesti bilduma etorri ziren, besteak beste.
Bestela, Maxina ou a filla espúrea eleberria idatzi zuen, galizierazko literaturaren lehenengoetarikoa izan zena, 1880an argitaratua.

## Ikus, gainera

* Galizierazko literatura
* Datuak: Q3320983
* Multimedia: Marcial Valladares Núñez / Q3320983
# Marcianise

Marcianise Italiako udalerri bat da. Casertako probintzian kokatuta dago, Campania eskualdean. 38.335 biztanle ditu, 30,21 kilometro koadroko azaleran banatuta.

## Mugakideak

Marcianisek honako udalerri hauekin egiten du muga:
Acerra Caivano Carinaro Gricignano di Aversa Maddaloni Orta di Atella San Marco Evangelista San Nicola la Strada Santa Maria Capua Vetere Succivo Capodrise Macerata Campania Portico di Caserta Teverola

## Kanpo estekak

* Datuak: Q58706
* Multimedia: Marcianise / Q58706
# Marciana Marina

Marciana Marina Italiako udalerri bat da. Livornoko probintzian kokatuta dago, Toscana eskualdean. 1.876 biztanle ditu, 5,86 kilometro koadroko azaleran banatuta.

## Mugakideak

Marciana Marinak honako udalerri hauekin egiten du muga:
Marciana

## Kanpo estekak

* Datuak: Q157805
* Multimedia: Marciana Marina / Q157805
# Marcieu

Marcieu Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 68 biztanle zituen.

## Demografia
### Biztanleria

2007an Marcieu udalerrian erroldatutako biztanleak 68 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren gizonak), 16 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 61 etxebizitza zeuden, 32 familiaren etxebizitza nagusia ziren, 25 bigarren erresidentzia ziren eta 4 hutsik zeuden. 50 etxeak ziren eta 9 apartamentuak ziren. 32 etxebizitza nagusietatik 23 bere jabearen bizilekua ziren eta 9 alokairuan okupaturik zeuden; 2 etxek gela bat zuten, 7 etxek hiru zituzten, 10 etxek lau zituzten eta 13 etxek bost zituzten. 26 etxek euren parking plaza propioa zuten azpian. 9 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Marcieu udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 4 |
| 4 | 55-59 | 0 |
| 8 | 50-54 | 4 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 4 | 30-34 | 4 |
| 4 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 52 ziren, horien artean 35 aktiboak ziren eta 17 inaktiboak ziren. 35 pertsona aktiboetatik 32 lanean zeuden (19 gizon eta 13 emakume) eta 3 langabezian zeuden (1 gizon eta 2 emakume). 17 pertsona inaktiboetatik 12 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 bestelako produktu industrialen fabrikazioko enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q934773
* Multimedia: Marcieu / Q934773
# Marcial Maciel

Marcial Maciel Degollado (Cotija, Michoacan, Mexiko, 1920ko martxoaren 10a - 2008ko urtarrilaren 30a) mexikar apaiza izan zen. Regnum Christiren eta Kristoren Legioaren sortzailea izan zen, eta polemika handia egon zen pederastia dela eta.
1936an, 15 urte zituela, apaiza izateko ikastera joan zen Mexiko Hirira. Garai hartan mintegi horiek klandestinoak ziren, eta bertan zegoela Jaungoikoaren deia jaso zuela esan zuen. Hortik predikatzera joango ziren apaiz taldeak sortzeko ideia garatu zuen, eta Kristoren Legioa sortu zuen. 1965ean Vatikanok ofizialki onartu zuen talde hau.
# Marciano della Chiana

Marciano della Chiana Italiako udalerri bat da. Arezzoko probintzian kokatuta dago, Toscana eskualdean. 3.431 biztanle ditu, 23,75 kilometro koadroko azaleran banatuta.

## Mugakideak

Marciano della Chianak honako udalerri hauekin egiten du muga:
Castiglion Fiorentino Lucignano Monte San Savino Arezzo Foiano della Chiana

## Kanpo estekak

* Datuak: Q52085
* Multimedia: Marciano della Chiana / Q52085
# Marcial Dorado

Marcial Dorado Baúlde (Cambados, Pontevedra, 1950eko apirilaren 2a) Arosa uhartean bizi den narkotrafikatzaile galiziarra da.

## Ibilbidea

Vicente Otero Pérez "Terito" tabako kontrabandistarentzat gidatzen hasi zen, abiadura handiko txalupa motorren pilotu gisa. Ordutik aurrera, bere jarduerek lur, hornitegi, upategi eta abarren jabe izatea ahalbidetu zioten. 1990eko hamarkadan, tabako-kontrabandoan atxilotu eta kondenatu zuten. 2003an, José Antonio Vázquez Taín epailearen aginduz atxilotu zuten, kokaina-kontrabandoan parte hartzeagatik. Auzitegi Nazionaleko epaitegiak 14 urteko kartzela-zigorra ezarri zion. Prozesuan ardogintza propietateak enbargatu zitzaizkion, ia berrehun ondasun higiezin, eta kontuak Suitzan, Portugalen eta Bahametan.
2013. urtean, 1995eko udan hartutako argazkiak argitaratu ziren El País egunkarian. Marcial Dorado garai hartau Galiziako Osasun Zerbitzuko idazkari nagusiarekin agertzen zen, Alberto Núñez Feijóo. Argitaratu ziren garaian Galiziako Xuntako lehendakaria zen, eztabaida politiko sortu zuena Galizian.

## Erreferentziak

* ↑ Foces, Ujué. (7 de diciembre de 2009). Ascenso y caída de Marcial Dorado. Prensa Ibérica.
* ↑ Vanity Fair. (1 de abril de 2013). Radiografía de Marcial Dorado, el narco con el que veraneó Feijóo. Condé Nast Publications.
* ↑ El País. (30 de marzo de 2013). De vacaciones con el contrabandista. Grupo PRISA.

## Kanpo estekak

* Datuak: Q12392891
# Marciana

Marciana Italiako udalerri bat da. Livornoko probintzian kokatuta dago, Toscana eskualdean. 2.034 biztanle ditu, 45,45 kilometro koadroko azaleran banatuta.

## Mugakideak

Marcianak honako udalerri hauekin egiten du muga:
Campo nell'Elba Marciana Marina Portoferraio

## Kanpo estekak

* Datuak: Q157792
* Multimedia: Marciana (comune, Italy) / Q157792